
Rahu tn 1a maa-ala ja selle lähiala 
detailplaneeringu kehtestamine 
1. Asjaolud ja menetluse käik

Rahu tn 1a maa-ala ja selle lähiala detailplaneeringu algatamise ettepaneku on esitanud Vikingmotors Ida-Viru OÜ juhatuse liige Elgudza Kopaladze isikus ning detailplaneering algatati Narva Linnavolikogu 26.01.2007 otsusega nr 16.           
Detailplaneeringu eesmärgiks on krundi sihtotstarbe muutmine ärimaaks 2-korruseliste büroohoone ja sõidukite teenindushoone ehitamiseks (hoonete suurim ehitusalune pindala 1600 m²). Lahendatakse autode ja jalakäijate liiksusskeem. Ettenähtud parkimiskohtade arv on 55. Planeeritud madal- ja kõrghaljastuse istutamine (haljastusprotsendiks on 12%). Kinnistu põhja, lääne ja lõuna piirile planeeritud 1,2 m kõrge piire rajamine. Määratakse tehnovõrkude asukohad. Planeeritava ala pindala on ca 0,53 ha.
Planeeringu vastuvõtmine toimus 18.06.2009 Narva Linnavolikogu otsusega nr 85. Avaliku väljapaneku ajavahemikul 10.07. - 24.07.2009 ei esitatud planeeringule mitte ühtegi kirjalikku protesti ega ettepanekut planeeringu lahenduse muutmiseks.

Detailplaneering sisaldab kehtiva Narva linna üldplaneeringu muutmise ettepanekut. 

27.08.2009 kirjas nr 1.2-38/1376-2 annab Ida-Viru Maavanem Rahu tn 1a maa-ala ja selle lähiala detailplaneeringu lahendusele heakskiidu. Narva Linnavalitsuse Arhitektuuri- ja Linnaplaneerimise Amet teeb ettepaneku detailplaneeringu kehtestamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2  kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.

3. Otsus

3.1. Kehtestada Rahu tn 1a maa-ala ja selle lähiala detailplaneering.
3.2. Narva Linnavalitsuse Arhitektuuri- ja Linnaplaneerimise Ametil teha otsus teatavaks OÜ-le Vikingmotors Ida-Viru ning avaldada ajalehes, milles Narva  linn avaldab ametlikke teateid.
4. Rakendussätted
4.1. Otsus jõustub teatavaks tegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

